### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

Vi ønsker med dette forslag at sætte særlig fokus på de kvinder der er ekstra sårbare i vores by.

Der er brug for et sted hvor hjemløse kvinder har mulighed for at føle sig trygge og få hjælp i vores by.

Ifølge den seneste opgørelse fra [adresse] (2019) udgør kvinder 23 % af vores hjemløse på landsplan og en anden undersøgelse også fra [adresse] viser at særligt kvinderne har brug for skærmende tilbud.

De blandede herberger og væresteder er ofte mandsdominerede, og miljøet kan føles utrygt og presset for sårbare kvinder.

Mange af de hjemløse kvinder er ekstra sårbare, og de må finde sig i meget for at overleve.

Mange af dem har været udsat for overgreb tidligt i livet og på gaderne fortsætter problemerne ofte.

Der er rigtig mange udfordringer ved at være hjemløs og vi vil med dette forslag sætte fokus på kvinderne.

Et forsøg i København har vist et stort behov for den slags tilbud. (Cafe Klare på [adresse])

Det kunne tænkes ind som et offentligt /privat finansieret forslag.(OPS.)

Med venlig hilsen André Lauritsen og Anne Koch.

Enhedslisten de [adresse]

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.